

# *ОБЩИНА ДИМИТРОВГРАД*

6400, Димитровград,

бул.”Г.С.Раковски” №15

тел.:0391/ 68-203; факс: 0391/ 66-698

e-mail: obshtina@dimitrovgrad.bg

# *DIMITROVGRAD MUNICIPALITY*

6400, Dimitrovgrad,

G.S.Rakovski 15 Blvd

tel.:+359 391/ 68-203; fax:+359 391/ 66-698

www.dimitrovgrad.bg

**ДО**

**ОБЩИНСКИ СЪВЕТ**

**ДИМИТРОВГРАД**

**ДОКЛАДНА ЗАПИСКА**

от Иво Димов,

кмет на Община Димитровград

ОТНОСНО: Даване на разрешение за изработване на проект за Подробен устройствен план – изменение на план за регулация и план за застрояване на част от кв. 179, гр. Димитровград в обхват поземлени имоти с идентификатори 21052.1005.112, 21052.1005.7, 21052.1005.113, 21052.1005.8, 21052.1005.3 и 21052.1005.4.

УВАЖАЕМИ ОБЩИНСКИ СЪВЕТНИЦИ,

Постъпило е заявление с рег.инд. № УТКР-29-4598/09.12.2022 г. от „\*\*\*\*\*” АД, собственик на поземлени имоти с идентификатори 21052.1005.112, 21052.1005.7, 21052.1005.113, 21052.1005.8 по кадастралната карта на гр. Димитровград, одобрена със Заповед № РД-18-38/05.07.2006 г. на изпълнителния директор на АГКК, с искане да се разреши изработване на проект за Подробен устройствен план – изменение на план за регулация и план за застрояване на част от кв. 179 с обхват поземлени имоти с идентификатори 21052.1005.112, 21052.1005.7, 21052.1005.113, 21052.1005.8.

Съгласно действащия ПУП-ПР, одобрен със Заповед № 4141/1951 г. и изменен с последна Заповед № РД-06-2287/2011 г. в кв. 179 е образуван урегулиран поземлен имот с конкретно предназначение „за ЕТД „\*\*\*\*\*” ООД, който обхваща поземлени имоти с идентификатори 21052.1005.112, 21052.1005.113, 21052.1005.7 и 21052.1005.3. Поземлен имот с идентификатор 21052.1005.3 е общинска публична собственост, с НТП За второстепенна улица. Урегулирания поземлен имот няма лице към улица по смисъла на чл. 14 от ЗУТ, няма и план за застрояване, което препятства инвестиционните намерения на собственика.

**Комбинирана извадка**

**от кадастралната карта и действащия план за регулация и застрояване на кв. 179, гр. Димитровград.**



Инвестиционните намерения на собственика са свързани с урегулиране на поземлен имот с идентификатор 21052.1005.113 в един самостоятелен урегулиран поземлен имот и урегулиране на поземлени имоти с идентификатори 21052.1005.112, 21052.1005.7 и 21052.1005.8 в един урегулиран поземлен имот, като регулационните линии се поставят в съответствие имотните граници.

Поземлен имот с идентификатор 21052.1005.8 е извън крайната регулационна линия на гр. Димитровград. Съгласно кадастралната карта на гр. Димитровград имота е с вид територия Урбанизирана, НТП За производството на строителни материали, конструкции и изделия. Поземлени имоти с идентификатори 21052.1005.112 и 21052.1005.7 са с вид територия Урбанизирана, НТП За производството на строителни материали, конструкции и изделия. Предвид това поземлен имот с идентификатор 21052.1005.8 може да бъде присъединен към поземлени имоти с идентификатори 21052.1005.7 и 21052.1005.112.

Представено е задание за изработване на ПУП – ПЗ и изменение на ПР, което обосновава необходимостта от изработване на плана за застрояване и изменението на плана за регулация и съдържа изискванията за териториалния обхват и сроковете за изработването му. Заданието е придружено от необходимата информация за устройствените условия за този имот към настоящия момент.

С Общия устройствен план на Община Димитровград, одобрен с Решение № 793/01.11.2017 г. и изменен с Решение № 640/01.12.2022 г. и Решение № 888/27.10.2023 г. на Общински съвет Димитровград, за поземлени имоти с идентификатори 21052.1005.112, 21052.1005.7, 21052.1005.113, 21052.1005.8, е установена зона Пп – предимно производствена зона, П застр. Макс. 60%, К инт макс. 2, П озел. Мин. 20%, за поземлени имоти с идентификатори 21052.1005.3 и 21052.1005.4 е установена устройствена зона Транспортна инфраструктура, второстепенна улица.

**Извадка от Общия устройствен план на Община Димитровград за поземлени имоти с идентификатори 21052.1005.112, 21052.1005.7, 21052.1005.113, 21052.1005.8, 21052.1005.3 и 21052.1005.4**



Предложените със заданието предназначение и функции са допустими и не противоречат на предвижданията на Общия устройствен план на Община Димитровград. Искането е придружено от съгласувани скици с „Електроразпределение Юг” ЕАД и от ВиК.

Във връзка с горното предлагам на Вашето внимание следното

**Р Е Ш Е Н И Е:**

1. На основание чл. 21, ал. 1, т. 8 от ЗМСМА във връзка с чл. 134, ал. 1, т. 2, чл. 134, ал. 2, т. 6 и чл. 110, ал. 1, т. 3 от ЗУТ Общински съвет Димитровград

**ДАВА СЪГЛАСИЕ** да се изработи проект за Подробен устройствен план – изменение на плана за регулация и план за застрояване на част от кв. 179 с обхват 21052.1005.112, 21052.1005.7, 21052.1005.113, 21052.1005.8, 21052.1005.3 и 21052.1005.4 по кадастралната карта на гр. Димитровград.

С проекта за изменение на плана за регулация да се промени уличната регулация като се предвиди улица северно от поземлен имот с идентификатор 21052.1005.112 и 21052.1005.113, с обхват поземлени имоти с идентификатори 21052.1005.3 и 21052.1005.4. Да се образуват нови урегулирани поземлени имоти съобразени с предложението и с конкретно предназначение „за производствени и складови дейности”. С плана за застрояване да се предвиди застрояване съобразено с предназначението и функциите на устройствена зона Пп – предимно производствена зона и максимално допустимите показатели на застрояване.

1. Възлага на Кмета на Община Димитровград осъществяването на всички дейности, необходими за правилното и законосъобразно изпълнение на решението.

**ИВО ДИМОВ**

**кмет на Община Димитровград**